Kraftgalli , a.k.a. Arnljótur Sigurðsson , ætlar að fagna útgáfu á nýju lagi sínu Rússíbani með tónleikum í Mengi annað kvöld , laugardagskvöldið 7. september klukkan 21 . Kraftgalli ætlar að spila nýja lagið og kynna í leiðinni tvær væntanlegar útgáfur . Annars vegar bókina Trítladansinn sem kemur út hjá Print & Friends Verlag í haust . Í henni kafar Kraftgalli dýpra í menningu trítlanna með 24 síðna bók með teikningum af frumsömdum danssporum sem kynnt verða á tónleikunum . Lagið Trítladansinn mun fylgja bókinni og verður það flutt á tónleikunum . Þá mun Kraftgalli spila efni af nýrri plötu sem að er stefnt að komi út fyrir jól .